**ADATKEZELÉSI TÁJÉKOZTATÓ**

a választási eljárás, népszavazási eljárás során a választási bizottságok tagjai adatainak kezeléséről

*Hatályos: 2022. január 27. napjától*

Szombathely Megyei Jogú Város Önkormányzata és Polgármesteri Hivatala a választási eljárás, népszavazási eljárás során a választási bizottságok tagjainak általa kezelt személyes adatairól az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. és 14. cikkében foglaltak szerint a jelen tájékoztatást nyújtja az Érintetteknek.

1. **AZ ADATKEZELŐ ÉS KÉPVISELŐJE ELÉRHETŐSÉGEI:**

Az adatkezelő neve: Szombathely Megyei Jogú Város Polgármesteri Hivatala

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉS CÉLJA, JOGALAPJA, AZ ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE**
2. Az adatkezelés célja: a helyi választási iroda kötelezettségeinek teljesítése a választójog gyakorlásának biztosítása érdekében, választott tagok esetén adatszolgáltatási kötelezettség teljesítése; tiszteletdíj számfejtése.
3. Az adatkezelés jogalapja: az Érintett hozzájárulása – GDPR 6. cikk (1) bekezdés a) pontja.
4. Az adatkezeléssel érintett személyek köre: a választási eljárás, népszavazási eljárás során a választási bizottságba önkéntesen jelentkező személyek.
5. A kezelt adatok köre és forrása:

* megbízott tag esetén:

neve, személyi azonosítója, lakcíme, telefonszáma, e-mail címe, a megbízó/ jelölő szervezet neve és képviselője – amelyet a jelölőszervezettől, a választási bizottságtól vagy az Érintettől kapja meg az Adatkezelő

* választott tag esetén:

neve, születési neve, állampolgársága, anyja neve, születési helye és ideje, társadalombiztosítási azonosító jele, adóazonosító jele, lakóhelye, telefonszáma, e-mailcíme, bankszámlaszáma, foglalkozása, a jövedelmét terhelő levonandó tartozások, személyi azonosítója, munkahelye, beosztása, munkahelyi telefonszáma, összeférhetetlenségre vonatkozó adatai – amelyeket az Érintett ad meg.

1. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
2. Az adatok megismerésére jogosult személyek köre: a személyes adatokat a helyi választási iroda vezetője és tagjai ismerhetik meg
3. Adattovábbítás:

* a tag neve, személyi azonosítója és a megbízott tag esetében a jelölőszervezet neve is feltöltésre kerül a Nemzeti Választási rendszerbe
* a választott tag esetén a számfejtéshez kapcsolódó adatok a Nemzeti Adó- és Vámhivatal, valamint a Magyar Államkincstár részére kerülnek továbbításra

1. Adatfeldolgozók:

* IdomSoft Zrt. (1134 Budapest, Tüzér u. 41.)
* Zalaszám Informatika Kft. (8900 Zalaegerszeg, Mártírok útja 53.)
* Nemzeti Infokommunikációs Szolgáltató Zrt. (1081 Budapest, Csokonai u. 3.)

1. **ADATKEZELÉS HELYE, MÓDJA, IDŐTARTAMA**
2. Az adatkezelés helye, módja: az adatok elektronikusan a kormányzat központi, valamint a választott tagok esetén a KOMA és KIRA rendszert üzemeltető szervezet szerverén; papír alapon pedig a helyi választási iroda helyiségében elzárva kerülnek tárolásra.
3. Az adatok megőrzésének ideje:

* megbízott tag esetén az adatok a szavazást követő 90. nap utáni első munkanapig kerülnek megőrzésre azzal, hogy az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet alapján a választási jegyzőkönyvek nem selejtezhetők
* választott tag esetén a következő általános választásra megválasztott bizottsági tagok megválasztásáig kerülnek megőrzésre azzal, hogy a számfejtéshez kapcsolódó adatokat a nyugdíjkorhatár betöltését követő 5 évig meg kell őrizni és az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet alapján a választási jegyzőkönyvek nem selejtezhetők.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **ADATBIZTONSÁG:**

Az Adatkezelő gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AZ ÉRINTETT JOGAI:**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e az Adatkezelő automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében az Adatkezelő köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint az adatkezelés korlátozásához való jog*

Az Érintett személy a megadott adatainak helyesbítését, a törlését valamint zárolását az Adatkezelő elérhetőségein keresztül kérheti. Amennyiben adatait az Adatkezelő jogszabályi kötelezettség alapján kezeli, úgy ezen jogalap alapján, ebből a célból jogosult az Adatkezelő az Érintett kérése ellenére is továbbkezelni.

1. *Az adathordozhatósághoz való jog*

Az Érintett jogosult arra, hogy a rá vonatkozó, az általa rendelkezésre bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

1. **JOGORVOSLAT:**

Személyes adataival kapcsolatos bármely jogsértés észlelése esetén az Érintett az Adatkezelőhöz, annak adatvédelmi tisztviselőjéhez, vagy az illetékes törvényszékhez, illetve az adatvédelmi hatósághoz fordulhat.

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: jegyzo@szombathely.hu

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu